Михаил Димев е роден на 15 август 1878 година в Битоля, тогава в Османската империя. Получава основно образование и става член на ВМОРО през 1898 година. Участва в терористичната група на Иван Кафеджията. От 1901 година е градски войвода, а през Илинденско-Преображенското въстание е войвода на чета и участва в сражения при Смилево. След потушаването на въстанието Михаил Димев става член на околийския комитет на ВМОРО в Битоля. По време на Хуриета през 1910 година е арестуван и осъден на 15 години затвор, но скоро след това е амнистиран. От 1911 година подновява революционната си дейност и е избран за член на Битолския окръжен революционен комитет.